Sumt er svo sjálfsagt þegar maður hefur komið auga á það að ósjálfrátt færist roði í kinnarnar , aulahrollur niður bakið . Í einhverju letikastinu um daginn tók ég mig til og horfði á Dynamics of Fly Casting með Joan Wulff . Í myndinni fer hún mjög ákveðið yfir öll undirstöðuatriði flugukasta , meðal annars þá bráð sniðugu hugmynd að ímynda sér hnapp á stönginni sem maður ýtir mjög ákveðið á með þumlinum í framkastinu , rétt aðeins til að skerpa á hröðuninni . Þeir voru ófáir pennarnir og reglustikurnar sem fengu að kenna á tilraunum næstu dagana og nú fær stöngin að kenna á æfingunum . Ég er ekki frá því að eitthvað hafi breyst í köstunum , til batnaðar . 13.04.2012 – Eiður Kristjánsson – Prófaði þetta í Vífó í morgun . Kom bara nokkuð vel út Svar : Já , merkilegt hvað svona lítið atriði getur bætt við kastið . Ég þarf aðeins að vinna í kaststílnum þegar ég er með nýju Switch-línuna mína , það er eins og hún kalli á aðeins meiri ákveðni heldur en ég hef tamið mér hingað til . Annars er ég ekkert nema öfundin út í þig að komast í vatnið núna , ekkert útlit fyrir veiði hjá mér um helgina . Bestu kveðjur , Kristján Eisi til baka : Uss , það er hrikalegt . Spáin er frábær , mætti reyndar alveg vera heitara . Vífó var gullfallegt í morgun . Smá gára á vatninu og aðstæður hinar bestar . Það var fluga í loftinu en ég sá ekki einn einasta fisk . Ekki sporð . Ég fór 1. apríl og nældi mér þá í tvær bleikjur og einn urriða . Er búinn að fara nokkrum sinnum síðan þá en ekki orðið var við neitt líf . Svo er það Varmáin á morgun . Er frekar svartsýnn þar sem fréttirnar úr ánni eru ekki beint upplífgandi . En ánægjan við að standa á bakkanum með stöngina í hendinni , rýnandi í umhverfið , fluguboxin og lífríkið , er engri lík . Eins og þú veist vel Já , merkilegt hvað svona lítið atriði getur bætt við kastið . Ég þarf aðeins að vinna í kaststílnum þegar ég er með nýju Switch-línuna mína , það er eins og hún kalli á aðeins meiri ákveðni heldur en ég hef tamið mér hingað til . Annars er ég ekkert nema öfundin út í þig að komast í vatnið núna , ekkert útlit fyrir veiði hjá mér um helgina .